
Gwylio Adar Cymru
Tasg gyfoethog ar gyfer Blwyddyn 2
	Disgwyliadau’r Fframwaith Llythrennedd a Rhifedd Cenedlaethol a atgyfnerthir yn y wers hon
Llythrennedd – Llafaredd:
2.LLS5 Mabwysiadu rôl benodol, gan ddefnyddio iaith sy’n briodol mewn sefyllfaoedd strwythuredig (B2)
2.LLS3 Ymestyn eu syniadau neu eu hadroddiadau gan drefnu’r hyn y maent yn ei ddweud a chynnwys manylion perthnasol
2.LLS4 Siarad yn eglur ag ystod o gynulleidfaoedd
2.LLC2 Rhannu gweithgareddau a gwybodaeth i gwblhau tasg
Llythrennedd – Darllen:
2.DS2 defnyddio’r strategaethau darllen a ganlyn yn fwyfwy annibynnol ar gyfer ystod ehangach o destunau cyfarwydd ac anghyfarwydd:
· strategaethau ffonig
· adnabod geiriau aml eu defnydd
· cliwiau’r cyd-destun, e.e. gwybodaeth flaenorol
2.DD3 Codi gwybodaeth o destun yn gywir a’i didoli’n gategorïau neu o dan benawdau
2.DYD2 Dangos dealltwriaeth a mynegi barn am iaith, gwybodaeth a digwyddiadau mewn testunau
Rhifedd:
2.Rh3 Cymharu a rhoi rhifau 2 ddigid mewn trefn
2.D2 Echdynnu a dehongli gwybodaeth o restrau, tablau, diagramau a graffiau
2.D1 Casglu a chofnodi data o: graffiau bloc
2.M5 Adnabod ‘hanner awr wedi’ ‘chwarter wedi’ a ‘chwarter i’ ar gloc analog
Estyniad
Llythrennedd – Llafaredd:
[bookmark: _GoBack]3.LLS4 Siarad yn eglur, gan amrywio’r mynegiant i helpu’r gwrandawyr
Llythrennedd – Darllen:
3.DS3 Darllen testunau gwybodaeth byr yn annibynnol gan ganolbwyntio
Rhifedd:
3.D4 Cyflwyno data drwy ddefnyddio: 
– siartiau bar a graffiau bar llinell wedi’u labelu fesul 2, 5 a 10
Cymorth
Rhifedd:
1.Rh3 Cymharu a rhoi rhifau yn eu trefn hyd at 20 o leiaf 
Darllen:
1.DD3 Codi gwybodaeth sy’n gysylltiedig â gwrthrych testun



	Trosolwg: Bydd plant yn darllen am adar, yn eu paru â’u llun a’u dethol yn ôl hyd. Byddan nhw’n edrych ar graff canfyddiadau ac yn ychwanegu eu ffigyrau gwylio adar eu hunain at y graff. Byddan nhw’n paratoi ac yn recordio cyflwyniad ar gyfer Gwylio Adar Cymru. 
Paratoi: Argraffwch, torri a lamineiddio sawl set o luniau adar a disgrifiadau o adar. Argraffwch sawl copi o’r graffiau. Os yw ar gael, defnyddiwch yr ap Morpho i greu sampl o gyflwyniad gwych am yr adar ar diroedd yr ysgol, gan ddilyn y cyfarwyddiadau a roddwyd i’r plant. Os nad yw ar gael, paratowch eich ffug gyflwyniad eich hun.
[image: ]Cyflwyniad: Os yw ar gael ac yn addas, darllenwch ‘Mam-gu Penrhiw a’r Barcud Coch Olaf’.
Esboniwch ein bod ni erbyn heddiw’n cadw llygad barcud ar faint o adar sydd yna er mwyn gwneud yn siŵr nad oes unrhyw un ohonyn nhw’n mynd yn ddiflanedig. Esboniwch fod Gwylio Adar Cymru’n casglu ffigurau o’r nifer o adar a welwyd ar diroedd ysgolion, ac maen nhw’n chwilio am gyflwynwyr ifanc i ddweud wrth wylwyr yr hyn maen nhw wedi ei weld. Dangoswch gyflwyniad wedi ei baratoi gan ofyn i’r plant drafod beth oedd yn ei wneud yn un da.

	Gweithgareddau dysgu annibynnol
Gweithgaredd mewn tair rhan yw hwn: a) Darllen am adar; b) gwylio adar ac ychwanegu canfyddiadau at graff; c) gweithio mewn grwpiau i gyflwyno’r canfyddiadau, a dewis estyn y Mwy Galluog a Thalentog – rhoi trefn ar yr amser y cafodd yr adar eu gweld.


[image: ]
[image: Macintosh HD:Users:iMac27:Desktop:CfBT+Wales Logos.png][image: ]Rhaglen Gymorth Genedlaethol
National Support Programme
Llythrennedd a Rhifedd
Literacy and Numeracy



1



3
3 of 14
	Uwch weithgareddau perthnasol
Gall plant eraill yn y dosbarth fod yn dysgu’n annibynnol drwy weithgareddau fel y rhain isod tra bo’r dasg gyfoethog hon yn cael ei hasesu.
Chwarae rôl /Cornel Ddarllen – gwnewch guddfan, gydag ysbienddrych, deunyddiau llunio graffiau a llyfrau adar. 
Hambwrdd Creu – Allwch chi wehyddu brigau a mwsogl i wneud nyth aderyn? Edrychwch ar lun i’ch helpu chi. Rhannwch weithgareddau a gwybodaeth i gwblhau tasg.
Hydrin – Allwch chi ddefnyddio clai i wneud model 3D o aderyn? Rhaid iddo fod rhwng 5cm a 10cm o hyd. Defnyddiwch unedau safonol i fesur. 
Cornel Fathemateg – Allwch chi ddefnyddio cymesuredd i dynnu llun hanner arall yr aderyn? (Darparwch hanner llun aderyn yn hedfan ar bapur sgwariau.) 
Cornel Ysgrifennu – Mae angen i blant bach wybod sut mae aderyn yn wahanol i anifail. Allwch chi ysgrifennu am adar ar gyfer plant y Dosbarth Derbyn i esbonio beth yw aderyn? Defnyddiwch eiriau syml sy’n berthnasol i’r pwnc mewn modd priodol. 
Saernïo – Allwch chi wneud model o fwrdd adar? Rhaid iddo fod o leiaf 20cm o uchder. Defnyddiwch unedau safonol i fesur.
Coginio (gyda chymorth) – Dilynwch rysáit i wneud peli saim i fwydo’r adar. Darllenwch amrywiaeth o destunau addas gan wella o ran cywirdeb.
Cornel Gerdd – (Gyda theganau adar yr RSPB, os ydyn nhw ar gael.) Gwrandewch ar yr adar gyda phartner. Yna rhowch her i’r partner adnabod cân yr aderyn cudd. Canolbwyntiwch wrth wrando ar eraill. 
Creadigol – Dewiswch lun aderyn i’w gopïo a’i beintio.
TGCh – Edrychwch ar wefan RSPB. Dewis un aderyn a dod o hyd i’r holl wybodaeth bosibl y gallwch chi amdano. Esboniwch fanylion perthnasol o’r testunau. 

	Adolygu’r dysgu
Gwyliwch bob un o’r cyflwyniadau. Rhowch 2 seren a dymuniad iddyn nhw.

	Elfennau eraill sydd wedi’u cynnwys yn y cwricwlwm
Sgiliau personol a chymdeithasol, lles ac amrywiaeth ddiwylliannol:
Datblygiad Personol 
Dylai plant gael y cyfle i: 
· ddangos chwilfrydedd a datblygu agweddau cadarnhaol tuag at brofiadau newydd a dysgu
· canolbwyntio am gyfnodau sy’n hwyhau 
Ystod bersonol a chymdeithasol, lles ac amrywiaeth ddiwylliannol:
Drwy gydol y Cyfnod Sylfaen, dylai plant gael y cyfleoedd i ddatblygu eu sgiliau, gwybodaeth a dealltwriaeth drwy gymryd rhan mewn amrywiaeth o brofiadau yn cynnwys:
· gweithgareddau sy’n eu galluogi nhw i fabwysiadu amrywiaeth o rolau, yn cynnwys arwain grŵp bach, dysgu mewn parau neu weithio mewn tîm 
· gwahanol adnoddau fel y rheini mewn print a ffurfiau rhyngweithiol 
· gweithgareddau sy’n eu galluogi nhw i ddyfod yn ddysgwyr annibynnol 
Gwybodaeth a dealltwriaeth o’r byd 
Sgiliau: 
Mae’n gofyn ac ateb cwestiynau, yn gwneud arsylwadau, casglu gwybodaeth a dod o hyd i atebion gan ddefnyddio’r deunyddiau/adnoddau a ddarparwyd. 
Mae’n defnyddio offer syml i wneud digon o arsylwadau i’w alluogi i osod mewn trefn, grwpio a chymharu.
Mae’n cynnig esboniad syml (yn seiliedig ar ei brofiadau bob dydd ei hun) ar gyfer ei ganfyddiadau, (ac yn awgrymu beth allai fod wedi ei wneud yn wahanol i wella ei ganfyddiadau).
Ystod: Adnabod rhai anifeiliaid sy’n byw mewn amgylchedd awyr agored.

























Allwch chi helpu Gwylio Adar Cymru?
Yn gyntaf mae angen i chi ddysgu am yr adar y gallech chi eu gweld. 
· Darllenwch y wybodaeth am adar, yna dewch o hyd i’r ffotograff sy’n cyfateb iddo. 
· Gosodwch yr adar yn eu trefn, gan ddechrau â’r aderyn mwyaf a gorffen â’r aderyn lleiaf.
· Yn anffodus, mae 1 ffotograff aderyn ar goll. Pan fyddwch chi’n gwybod pa un sydd ar goll, darllenwch y disgrifiad yn ofalus, yna tynnwch lun o’r aderyn a’i liwio. 

MGaTh – gweithiwch yn unigol, i roi trefn ar yr adar i gyd. Y rhan fwyaf – yn gweithio mewn parau i roi’r adar i gyd yn eu  trefn. Lleiaf abl – yn rhoi adar o dan 20cm yn unig yn eu trefn. 
Os yw’ch cyllid yn caniatáu hynny, byddai’n well gwneud y dasg hon drwy argraffu set i bob plentyn, a chaniatáu i’r plant wneud eu llyfr gwylio adar, yn nhrefn maint, eu hunain. Fel arall, lamineiddiwch y lluniau a’r penawdau ar gyfer eu gosod yn eu trefn ac yna eu hail-ddefnyddio. 




Barcud Coch
Hyd: 65cm
Mae gan yr aderyn mawr hwn gynffon fforchog.  Browngoch yw ei liw yn bennaf, ag ymylon du i’w adenydd.

Robin Goch
Hyd: 14cm
Mae gan yr aderyn bach hwn fron goch, adenydd brown a chefn brown.

Dryw 
Hyd: 9.5cm
Mae gan yr aderyn pitw bach hwn gorff byr a chrwn. Mae ei gynffon yn pwyntio am i fyny. Mae ei blu yn frown. 

Aderyn y to 
Hyd 17cm
Mae’r adar hyn yn ddu a brown, â bol goleuach. Mae gan yr aderyn gwryw ben llwyd a gwddf du.

Y Gwcw / Y Gog
Hyd 30cm
Mae’r gog yn llwyd, â bron streipïog du a gwyn a chynffon lwyd streipïog fawr iawn. Mae’n dodwy ei hwyau mewn nyth sy’n perthyn i aderyn arall.

Mwyalchen / Aderyn Du 
Hyd 25cm
Mae’r fwyalchen i’w gweld yn aml mewn gerddi. Mae’r gwryw’n ddu â phig melyn llachar. Mae’r fenyw’n frown tywyll â phig melyn tywyll. 

Brân 
Hyd 47cm
Mae’r frân yn ddu i gyd â phig mawr llwyd.


Pioden
Hyd 46cm
Mae’r bioden yn ddu a glas â mannau gwyn ar ei hochrau. Mae ganddi gynffon hir iawn a sgleiniog.

Pioden y môr 
Hyd 43cm
Mae pioden y môr yn byw ger y môr. Mae ganddi gefn du a bol gwyn â choesau pinc. Mae ei phig yn oren llachar. 

Tylluan Wen 
Hyd 34cm
Aderyn nosol yw’r dylluan wen, felly mae hi’n cysgu yn ystod y dydd. Mae ganddi wyneb mawr gwyn â llygaid anferth i’w helpu i weld yn y tywyllwch. Mae ei chefn yn frown euraidd ac mae ganddi draed mawr. 

Titw Tomos Las 
Hyd 11cm
Mae’r Titw Tomos Las yn gyffredin mewn coedwigoedd a gerddi. Mae ei frest yn felyn llachar ac mae plu glas ar ei adenydd a’i gorun. Mae ganddo wyneb gwyn â streipen las ar draws pob llygad.

Eryr Euraid 
Hyd 83cm
Does dim Eryrod Euraid yn byw yng Nghymru. Mae’r adar anferth hyn yn frown drostynt i gyd ac mae eu crafangau’n felyn. 
Dyma aderyn mwyaf Prydain.

Ji-binc / Asgell Fraith
Hyd 15cm
Mae gan y ji-binc wryw fron ac wyneb pinc, pen llwyd, a dau o farrau gwyn ar ei adenydd. Mae’r fenyw’n llai llachar. Maen nhw’n aml i’w gweld mewn gerddi.

Eich tro chi yw hi nawr i wylio’r adar!
Mae plant Meithrin, Derbyn a Blwyddyn 1 wedi bod yn gwylio adar yn barod. Maen nhw i gyd wedi gosod eu canlyniadau ar y graff. Gwyliwch yr adar am 20 munud, a chofnodwch bopeth welwch chi. Yna gwnewch eich graff adar eich hun. 
Dyma graff yr ysgol.

Adar a welwyd ar diroedd ein hysgol
[image: ]



(Estyniad MGaTh – edrychwch ar y cwestiynau ar y dudalen nesaf hefyd) 
Mae eich pennaeth wedi bod yn gwylio adar o ffenest y swyddfa. Hoffai Gwylio Adar Cymru wybod yr amser y cafodd yr adar eu gweld. Allwch chi’r rhoi’r amseroedd yn eu trefn? 


[image: clevon_1200]  Gwelais i un robin am 12:00.


[image: clevon_400] Gwelais i ddau robin am 4:00.


[image: clevon_915] Gwelais i un ji-binc am 9:15.

                 Gwelais i un fwyalchen am 2:30.


[image: clevon_1000]  Gwelais i dair brân am 10:00.


[image: clevon_1130]   Gwelais i un dryw am 11:30.









Cwestiynau i’w hystyried – efallai y byddwch eisiau siarad am y pethau hyn yn eich ffilm Gwylio Adar Cymru. 
Fyddech chi’n gallu ychwanegu’r adar hyn at y graff?
Pam rydych chi’n meddwl na welodd y pennaeth unrhyw adar ar ôl 4 o’r gloch? 

_______________________________________________________________

Pa aderyn oedd y mwyaf a welodd? __________________________________

Pa aderyn oedd y lleiaf a welodd? ___________________________________

Beth oedd y cyfnod hiraf o amser i’r pennaeth ei dreulio heb weld unrhyw adar?

_______________________________________________________________

Faint o adar welodd y pennaeth i gyd?

_______________________________________________________________
Welodd y pennaeth fwy o adar yn ystod y bore neu yn ystod y prynhawn?












Nawr mae’n bryd i chi wneud eich ffilm ar gyfer Gwylio Adar Cymru. Gan weithio gyda’ch ffrindiau, edrychwch ar y wybodaeth rydych chi wedi’i chasglu. Dyma rai syniadau hwyliog i’ch ffilm.
· Gallwch ddweud wrthyn nhw ble gwelsoch chi’r adar – pa fath o diroedd sydd o gwmpas yr ysgol? Oes coedwig gan eich ysgol, ydy eich ysgol wrth ymyl y môr, neu ydych chi’n eu gwylio ar darmac yr iard chwarae?
· Faint o adar welsoch chi? Welsoch chi rai adar yn amlach na rhai eraill? Ydych chi wedi gwneud cyfanswm o’r holl adar a welodd eich grŵp? 
· Ydych chi’n credu bod holl ganfyddiadau’r plant iau yn gywir ? Soniwch wrth y gwylwyr os ydych yn meddwl fod y canfyddiadau’n anghywir, a pham.
· Mae angen i chi ddweud wrth y gwylwyr am yr adar yn eich ysgol. Disgrifiwch nhw. 
· Oes yna unrhyw adar nad oeddech chi’n disgwyl eu gweld? 
· Gwnewch eich sgwrs mor ddiddorol ag y gallwch – dewiswch eich geiriau’n ofalus! 

Athro: gall y grwpiau amrywio. Bydd angen i’r rhan fwyaf fod mewn grŵp o dri neu bedwar gyda phob plentyn yn mynd i’r afael ag agwedd wahanol ar y dasg. Bydd y plant mwyaf galluog yn gallu gweithio mewn grŵp llai o faint. Efallai bydd rhai yn gallu ffilmio eraill, yn ogystal â chyflwyno eu gwybodaeth eu hunain. Mae’n bosibl y bydd angen cymorth ychwanegol ar blant llai abl i gadw at y dasg gyda’r darllen. Bydd angen help ar y rhan fwyaf o’r grwpiau i ddeall y cyfarwyddiadau hyn, neilltuo rhannau, a sylweddoli bod angen rhagor o ymarfer!

